open-index/open-wikipedia-markdown huggingface dataset:
Μπίλι Μπόιντ (ηθοποιός)

Ο **Μπίλι Μπόιντ** (αγγλικά: *Billy Boyd*, 28 Αυγούστου 1968) είναι Σκοτσέζος ηθοποιός του κινηματογράφου και της τηλεόρασης, τραγουδιστής και μουσικός. Περισσότερο γνωστός είναι για τον ρόλο του στην τριλογία *[[Ο Άρχοντας των Δαχτυλιδιών (σειρά ταινιών)|Ο Άρχοντας των Δαχτυλιδιών]]* (2001-2003), ως  Peregrin "Pippin" Took. Άλλες γνωστές του συμμετοχές στον κινηματογράφο είναι στις ταινίες *Master and Commander: The Far Side of the World* (2003) και *Seed of Chucky* (2004). 

Κατά τις αρχές του 2000 είχε δημιουργήσει μία μπάντα, ονόματι Beecake. Το 2010, κυκλοφόρησε μαζί τους και έναν δίσκο, ονόματι *Soul Swimming*, ενώ τον Ιούνιο του 2012, κυκλοφόρησε κι ένα EP το **Please Stay**. Το 2014, έγραψε και ερμήνευσε το τραγούδι *The Last Goodbye*, το οποίο εμφανίστηκε στους τίτλους τέλους της ταινίας *[[Χόμπιτ: Η Μάχη των Πέντε Στρατών]]* (2014). Το 2003, βραβεύτηκε από το Screen Actors Guild, μαζί με το υπόλοιπο κάστινγκ της ταινίας *[[Ο Άρχοντας των Δαχτυλιδιών: Η Επιστροφή του Βασιλιά]]* (2003).

## Παραπομπές


## Εξωτερικοί σύνδεσμοι

* Official Beecake Website
* 

Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι μουσικοί
Κατηγορία:Σκωτσέζοι ηθοποιοί θεάτρου
Γουλιέλμος Χριστόφορος της Έσσης-Χόμπουργκ

Ο **Γουλιέλμος Χριστόφορος**, γερμ. Wilhelm Christoph (13 Νοεμβρίου 1625 - 27 Αυγούστου 1681) από τον Οίκο της Έσσης-Ντάρμστατ ήταν λαντγράβος της Έσσης-Χόμπουργκ (1648-1669)΄.

## Βιογραφία
Γεννήθηκε στο Όμπερ-Ρόσμπαχ και ήταν ο δευτερότοκος γιος του Φρειδερίκου Α΄, λαντγράβου της Έσσης-Χόμπουργκ και της Μαργαρίτας-Ελισάβετ, κόρης του Χριστόφορου κόμη του Λάινινγκεν-Βέστερμπουργκ.

Το 1638 απεβίωσε ο πατέρας του και τον διαδέχθηκε ο πρωτότοκος Λουδοβίκος Φίλιππος, ο οποίος όμως απεβίωσε το 1643. Έτσι τον διαδέχθηκε ο Γουλιέλμος Χριστόφορος· ήταν 18 ετών και η μητέρα του τον κηδεμόνευσε ως τα 23 έτη του. Το 1669 πούλησε στον μικρότερο αδελφό του Φρειδερίκο Β΄ το λαντγραβάτο, εκτός από το Μπίνγκενχαϊμ, που το κράτησε παραμένοντας λαντγράβος του. Απεβίωσε το 1681 στο Μπίνγκενχαϊμ σε ηλικία 56 ετών.

## Οικογένεια
Νυμφεύτηκε πρώτα το 1650 τη Σοφία-Ελεονώρα, κόρη του εξαδέλφου του Γεωργίου Β΄, λαντγράβου της Έσσης-Ντάρμστατ και είχε τέκνα:
* Χριστίνα Βιλελμίνη 1653-1722, παντρεύτηκε τον Φρειδερίκο δούκα του Μεκλεμβούργου-Γκράμποβ. 
* Λεοπόλδος Γεώργιος 1654-1675, διάδοχος της Έσσης-Χόμπουργκ.
* Μαγδαληνή Σοφία 1660-1720, παντρεύτηκε τον Γουλιέλμο-Μαυρίκιο κόμη του Ζολμς-Μπράουνφελς. Είχαν τέκνα:
** Χριστίνα Καρλόττα 1690-1771, παντρεύτηκε τον Καζιμίρ Γουλιέλμο, λαντγράβο της Έσσης-Χόμπουργκ.
** Φρειδερίκος Γουλιέλμος 1696-1761, πρίγκιπας του Ζολμς-Μπράουνφελς. Κόρη του ήταν η:
*** Ουλρίκα Λουίζα 1731-1792, παντρεύτηκε τον Φρειδερίκο Δ΄ λαντγράβο της Έσσης-Χόμπουργκ.
* άλλα 9 τέκνα, που απεβίωσαν το πολύ ενός έτους.

Το 1663 απεβίωσε η Σοφία-Ελεονόρα κατά τον τοκετό του 12ου (θνησιγενούς) τέκνου της.

Το 1665 ο Γουλιέλμος-Χριστόφορος έκανε δεύτερο γάμο με την Άννα-Ελισάβετ των Ασκάνια, κόρη του Αυγούστου δούκα της Σαξονίας-Λάουενμπουργκ, την οποία προ του γάμου είχε δει μόνο σε πορτρέτο, ώστε διαπίστωσε μόλις τη μέρα του γάμου ότι είχε σωματική δυσμορφία (βαριά κύφωση) που επηρέαζε την ικανότητα να τεκνοποιήσει. Πολύ σύντομα επιδίωξε το διαζύγιο, αρχικά ανεπιτυχώς, κάτι που τον ώθησε να συνάψει εξωσυζυγική σχέση με την κυρία της αυλής της συζύγου του, 17χρονης Άννας του Λύτσο. Όταν εκείνη έμεινε έγκυος, ο Γουλιέλμος Χριστόφορος την έκρυψε στο κάστρο Φίλιπσεκ. Όταν το έμαθε ο λαντγράβος του Ντάρμστατ Λουδοβίκος ΣΤ΄, που ήταν συγγενής της Άννας Ελισάβετ, αποφάσισε να αντιδράσει απαγάγοντας την Άννα του Λύτσο και κλείνοντάς την αρχικά στο κάστρο Μπίντενκοπφ και στη συνέχεια σε άγνωστο προορισμό, όπου χάθηκαν τα ίχνη αυτής και της κόρης που απέκτησε.
Κατόπιν της μακράς προσπάθειας του Γουλιέλμου-Χριστόφορου να διαζευχτεί, ακόμα και ενώπιον του ανωτάτου δικαστηρίου, τελικώς το 1672 η Άννα-Ελισάβετ συναίνεσε σε αυτό και έκτοτε αποσύρθηκε ως κόμισσα του Φίλιπσεκ στο ομώνυμο κάστρο, όπου και απεβίωσε το 1688 σε ηλικία 64 ετών.

## Πρόγονοι

## Παραπομπές


Κατηγορία:Οίκος της Έσσης
Λεοπόλδος Γεώργιος της Έσσης-Χόμπουργκ

Ο **Λεοπόλδος Γεώργιος**, γερμ. Leopold Georg (25 Οκτωβρίου 1654 - 26 Φεβρουαρίου 1675) από τον Οίκο της Έσσης-Ντάρμστατ ήταν διάδοχος της Έσσης-Χόμπουργκ.

## Βιογραφία
Γεννήθηκε στο Μπίνγκενχαϊμ και ήταν ο μόνος γιος του Γουλιέλμου Χριστόφορου, λαντγράβου της Έσσης-Χόμπουργκ.

Το 1669 ο πατέρας του πώλησε το μεγαλύτερο μέρος του Χόμπουργκ στον μικρότερο αδελφό του Γεώργιο Χριστιανό. Κράτησε μόνο το Μπίνγκενχαϊμ και έγινε λανγράβος του. Τότε ο Λεοπόλδος Γεώργιος έγινε διάδοχος της Έσσης-Χόμπουργκ-Μπίνγκενχαϊμ.

Απεβίωσε το 1675 σε ηλικία 21 ετών, ενώ το 1681 απεβίωσε και ο πατέρας του. Ο Λεοπόλδος Γεώργιος δεν είχε προλάβει να νυμφευτεί.

## Πρόγονοι

## Αναφορές σε πηγές


Κατηγορία:Γερμανοί ευγενείς
Yandex (περιηγητής ιστού)

Ο **φυλλομετρητής Yandex Browser** είναι ένας ελεύθερος και ανοικτού κώδικα περιηγητής ιστού που αναπτύχθηκε από τη ρωσική εταιρία αναζήτησης ιστού Yandex. Χρησιμοποιεί μηχανή Blink και βασίζεται στο ανοιχτού κώδικα πρόγραμμα του Chromium. Το πρόγραμμα περιήγησης ελέγχει την ασφάλεια της ιστοσελίδας με το σύστημα ασφαλείας Yandex και ελέγχει τα ληφθέντα αρχεία με το Kaspersky Anti-Virus. O φυλλομετρητής χρησιμοποιεί επίσης την τεχνολογία Turbo του Opera για να επιταχύνει την περιήγηση στο web σε αργές συνδέσεις.

Ο φυλλομετρητής είναι διαθέσιμος για Windows, macOS, Android και iOS. Τον Οκτώβριο του 2014 εισήχθη δοκιμαστική (beta) έκδοση για Linux.

Η Yandex αντιμετωπίζει τον ανταγωνισμό αναζήτησης ιστού στη Ρωσία από τη μηχανή αναζήτησης της Google. Το Google Chrome, το δημοφιλέστερο πρόγραμμα περιήγησης ιστού της Ρωσίας, χρησιμοποιεί την Αναζήτηση Google ως προεπιλεγμένη μηχανή αναζήτησης. Τον Ιούνιο του 2012, ο Mozilla Firefox, ο τρίτος δημοφιλέστερος φυλλομετρητής στον κόσμο, υπέγραψε συμφωνία για να αντικαταστήσει την προεπιλεγμένη μηχανή αναζήτησης Yandex Search με τη μηχανή αναζήτησης της Google. Δεδομένου ότι το "Smartbox" του προγράμματος περιήγησης της Yandex χρησιμοποιεί τη μηχανή αναζήτησης της Yandex ως προεπιλεγμένη, ο φυλλομετρητής θα βοηθήσει τη Yandex να ανταγωνιστεί το μερίδιο της σχετικής αγοράς στη Ρωσία. 

## Παραπομπές-σημειώσεις


## Εξωτερικοί σύνδεσμοι
* 
* Yandex browser mirror

Κατηγορία:Yandex
Κατηγορία:Φυλλομετρητές
Kick-Ass (ταινία)

Το ***Kick-Ass*** είναι μία Αμερικανό-Βρετανική ταινία μαύρης κωμωδίας με υπερήρωες, του 2010, σε σκηνοθεσία Μάθιου Βον. Το σενάριο γράφτηκε από τον Βον και την Τζέιν Γκόλντμαν, το οποίο είναι βασισμένο στο ομώνυμο κόμικ της Marvel των Μαρκ Μίλαρ και Τζον Ρομίτα Τζ.. Στην παραγωγή της ταινίας συμμετείχε τόσο ο Βον όσο και Μπραντ Πιτ. Πρωταγωνιστούν οι Άαρον Τζόνσον, Μαρκ Στρονγκ, Κρίστοφερ Μιντς-Πλας, Κλόι Γκρέις Μορέτζ και Νίκολας Κέιτζ. Η ταινία αφηγείται την ιστορία ενός συνηθισμένου έφηβου, ο οποίος προσπαθεί να γίνει υπερήρωας.

Η ταινία κυκλοφόρησε στις 25 Μαρτίου 2010 στο Ηνωμένο Βασίλειο και στις 16 Απριλίου του ίδιου έτους στις Ηνωμένες Πολιτείες. Πέρα από κάποιες κριτικές που δέχτηκε για τις σκηνές αθυροστομίας και βίας, που γίνονται από παιδί, η ταινία κατά τ' άλλα απέσπασε θετικές κριτικές, τόσο από το κοινό όσο κι από τους κριτικούς. Το 2011, κέρδισε και βραβείο Empire Καλύτερης Βρετανικής Ταινίας. Το 2013, κυκλοφόρησε και συνέχεια της ταινίας, σε σενάριο και σκηνοθεσία Τζεφ Γουάντλο, με τους Τζόνσον, Μιντς-Πλας και Μορέτζ να ερμηνεύουν ξανά τους ίδιους ρόλους.

## Παραπομπές


## Εξωτερικοί σύνδεσμοι

* 
* 
* 
* 
* 
* 

Κατηγορία:Ταινίες του 2010
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες μαύρης κωμωδίας
Κατηγορία:Βρετανικές ταινίες της δεκαετίας 2010
Κατηγορία:Βρετανικές ταινίες δράσης
Κατηγορία:Βρετανικές ταινίες μαύρης κωμωδίας
Κατηγορία:Ταινίες βασισμένες σε κόμικς της Marvel
Κατηγορία:Ταινίες παραγωγής Lions Gate Entertainment
Κατηγορία:Ταινίες παραγωγής Plan B Entertainment
Κατηγορία:Ταινίες παραγωγής Universal Pictures
Κατηγορία:Ταινίες σε παραγωγή Μπραντ Πιτ
Κατηγορία:Βρετανικές εφηβικές κωμικές ταινίες
Κατηγορία:Αμερικανικές εφηβικές κωμικές ταινίες
Κατηγορία:Αμερικανικές ταινίες με υπερήρωες
Κατηγορία:Ταινίες με μουσική σύνθεση Χένρι Τζάκμαν
Κατηγορία:Ταινίες σε σκηνοθεσία Μάθιου Βον
Κατηγορία:Βρετανικές ταινίες με υπερήρωες
Κατηγορία:Κωμικές ταινίες με υπερήρωες
Κατηγορία:Εφηβικές ταινίες με υπερήρωες
Ταϊλανδική γλώσσα

Η **ταϊλανδική γλώσσα**, γνωστή και ως *τάι* ή *σιαμέζικη*, είναι η εθνική και επίσημη γλώσσα της Ταϊλάνδης. Επομένως, είναι μητρική γλώσσα των Ταϊλανδών αλλά και της μεγάλης πλειονότητας Ταϊλανδών Κινέζων. Είναι τμήμα της ομάδας τάι της οικογένειας Τάι-Καντάι γλωσσών. Πάνω από τις μισές λέξεις προέρχονται από τη Πάλι, τα σανσκριτικά και τα παλιά Χμερ. Είναι τονική και αναλυτική γλώσσα.

Τα ταϊλανδικά είναι η μητρική γλώσσα περισσότερων από 20 εκατομμύρια κατοίκων (2000). Τα πρότυπα ταϊλανδικά βασίζονται στην γλώσσα των μορφωμένων τάξεων της Μπανγκόκ. Πέρα από τα ταϊλανδικά, στην Ταϊλάνδη ομιλούνται και άλλες ταϊλανδικές γλώσσες. Αν και γλωσσολόγοι συνήθως ταξινομούν αυτά τα ιδιώματα ως συγγενικές, αλλά ξεχωριστές γλώσσες, ενώ όσοι τα μιλούν τα θεωρούν τοπικές διαλέκτους ή παραλλαγές της «ίδιας» γλώσσας ή «διαφορετικού είδους ταϊλανδικά». Τα ταϊλανδικά είναι αμοιβαία κατανοητά με τα λαοτινά, τη γλώσσα του Λάος. Οι δύο γλώσσες γράφονται με ελαφρώς διαφορετικές γραφές αλλά είναι γλωσσολογικά όμοιες.

Τα ταϊλανδικά χρησιμοποιούν το ταϊλανδικό αλφάβητο, το οποίο προέρχεται από τη γραφή Βράχμι.

## Παραπομπές



Κατηγορία:Τάι-Καντάι γλώσσες
Κατηγορία:Γλώσσες της Ταϊλάνδης
Μαλαϊκή γλώσσα

Η **μαλαϊκή γλώσσα** είναι κύρια γλώσσα των αυστρονησιακών γλωσσών, η οποία ομιλείται στην Ινδονησία, τη Μαλαισία, το Μπρουνέι και τη Σιγκαπούρη. Ομιλείται από περίπου 290 εκατομμύρια ανθρώπους στην περιοχή του πορθμού της Μαλάκκα, στις ακτές της Μαλαϊκής χερσονήσου της Μαλαισίας, στην ανατολική ακτή της Σουμάτρας, και επίσης έχει καθιερωθεί ως τοπική γλώσσα στη δυτική ακτή του Σαράουακ και του δυτικού Καλιμαντάν στο Βόρνεο. Επίσης, είναι η γλώσσα του εμπορίου στις νότιες Φιλιππίνες.

Ως εθνική γλώσσα (Bahasa Kebangsaan) σε διαφορετικά κράτη, η μαλαϊκή γλώσσα έχει διάφορα επίσημα ονόματα. Στη Σιγκαπούρη και στο Μπρουνέι αποκαλείται *Bahasa Melayu*, στη Μαλαισία αποκαλείται *Bahasa Malaysia* (μαλαισιανή γλώσσα) και στην Ινδονησία *Bahasa Indonesia* (ινδονησιακή γλώσσα) και χαρακτηρίζεται ως *Bahasa Persatuan/ Pemersatu* (ενοποιητική γλώσσα ή lingua franca). Η Ινδονησία και το Μπρουνέι έχουν τη δικιά τους προτυποποιημένη μορφή, ενώ η Μαλαισία και η Σιγκαπούρη χρησιμοποιούν την ίδια.

## Παραπομπές



Κατηγορία:Αυστρονησιακές γλώσσες
Κατηγορία:Γλώσσες της Ινδονησίας
Κατηγορία:Γλώσσες της Μαλαισίας
Κατηγορία:Γλώσσες της Σιγκαπούρης
Φρειδερίκος Γ΄ της Έσσης-Χόμπουργκ

Ο **Φρειδερίκος Γ΄**, γερμ. Friedrich III (19 Μαΐου 1673 - 8 Ιουνίου 1746) από τον Οίκο της Έσσης-Ντάρμστατ ήταν λαντγράβος του Χόμπουργκ (1708-1746).

## Βιογραφία
Ο Φρειδερίκος Ιάκωβος γεννήθηκε στο Κελν και ήταν ο πρωτότοκος γιος του Φρειδερίκου Β΄, λαντγράβου της Έσσης-Χόμπουργκ και της Λουίζας-Ελισάβετ των Κέττλερ, κόρης του Ιακώβου δούκα της Κουρλάνδης.

Έλαβε ενδελεχή εκπαίδευση στην πολιτιστικά και πνευματικά προοδευτική Αυλή του Βερολίνου, όπου ο πατέρας του υπηρετούσε ως διοικητής στο στρατό του Βρανδεμβούργου. Από το 1687 έγινε μέλος της Ιπποτικής Ακαδημίας της Βυρτεμβέργης. Το 1690 ήταν λοχαγός στον Ολλανδικό Στρατό και δύο έτη μετά συνταγματάρχης του Ιππικού. Προήχθη σε ταξίαρχο (1701), υποστράτηγο (1704) και μετά τη μάχη του Χέχστετ (1704) σε αντιστράτηγο. Το 1708 απεβίωσε ο πατέρας του και τον διαδέχθηκε. Έμεινε στον ολλανδικό Στρατό ως την ειρήνη της Ουτρέχτης (1713) και έπειτα επέστρεψε στο Χόμπουργκ, όπου ανέλαβε τη διακυβέρνηση.

Όσο ήταν στην Ολλανδία δεν μπορούσε να κάνει πολλά για το Χόμπουργκ. Το 1721 ίδρυσε το ορφανοτροφείο *Ίδρυμα του Λαντγραβάτου*. Τα αρχεία του ορφανοτροφείου μεταφέρθηκαν στα *Αρχεία της πόλης του Μπαντ Χόμπουργκ* το 2010. Η ανεκτική θρησκευτική του πολιτική επέτρεψε στο Χόμπουργκ την έκδοση του βιβλίου *Ένας θρησκευτικός ανθόκηπος ή το γενικό βιβλίο ύμνων* από τον Κρίστοφ Συτς.

Το δημόσιο χρέος αυξήθηκε υπερβολικά και ο βασιλιάς της Γερμανίας έθεσε επιτροπή χρέους. Αυτή τον πίεσε να αναλάβει υπηρεσία πάλι στην Ολλανδία το 1738. Έτσι έγινε κυβερνήτης της Λιέγης και από το 1741 της Μπρέντα. Το 1742 προήχθη σε στρατηγό του ιππικού.

Απεβίωσε το 1746 ως κυβερνήτης του 'ς-Χέρτογκενμπος και τάφηκε στην κρύπτη του κάστρου του Χόμπουργκ. Ένα έτος πριν είχε αποβιώσει ο τελευταίος γιος του, έτσι τον διαδέχθηκε ο ανιψιός του Φρειδερίκος Δ΄.

## Οικογένεια
Νυμφεύτηκε το 1700 την Ελισάβετ-Δωροθέα, κόρη του Λουδοβίκου ΣΤ΄ λαντγράβου της Έσσης-Ντάρμστατ και είχε τέκνα:
* Φρειδερίκη-Δωροθέα 1701-1704, απεεβ. 3 ετών.
* Φρειδερίκος-Γουλιέλμος 1702-1703, απεβ. 1 έτους.
* Λουίζα-Βιλελμίνη 1703-1704, απεβ. 1 έτους.
* Λουδοβίκος-Γκρούνο 1705-1745, αρχιστράτηγος στη Ρωσία
* Ιωάννης-Κάρολος 1706-1728, απεβ. 22 ετών.
* Ερνεστίνη-Λουίζα 1707, απεβίωσε νήπιο.
* Φρειδερίκος 1721, απεβίωσε νήπιο.
* τρία θνησιγενή τέκνα.

Το 1721 απεβίωσε η Ελισάβετ-Δωροθέα και ο Φρειδερίκος Γ΄ έκανε δεύτερο γάμο με τη Χριστιανή-Καρλόττα, κόρη του Φρειδερίκου-Λουδοβίκου κόμη του Νάσσαου-Ότβαϊλερ. Δεν απέκτησαν απογόνους.

## Πρόγονοι

## Πηγές
* Carl Eduard Vehse: Geschichte der deutschen Höfe seit der Reformation, σελ. 453

## Βιβλιογραφικές αναφορές


Κατηγορία:Γερμανοί ευγενείς
Λουδοβίκος Γκρούνο της Έσσης-Χόμπουργκ

Ο **Λουδοβίκος Γκρούνο**, γερμ. (15 Ιανουαρίου 1705 - 23 Οκτωβρίου 1745) από τον Οίκο της Έσσης-Ντάρμστατ ήταν διάδοχος του λαντγραβάτου της Έσσης-Χόμπουργκ. Έγινε στρατάρχης στον ρωσικό στρατό.

## Βιογραφία
Ο Λουδοβίκος Ιωάννης Γουλιέλμος Γκρούνο ήταν ο πρωτότοκος γιος του Φρειδερίκου Γ΄, λαντγράβου της Έσσης-Χόμπουργκ και της Ελισάβετ Δωροθέας, κόρης του Λουδοβίκου ΣΤ΄, λαντγράβου της Έσσης-Ντάρμστατ.

Σπούδασε στo Πανεπιστήμιο του Γκίσεν και το 1723 ο πατέρας του τον έστειλε στη Ρωσία. Έγινε υποστράτηγος στη Ρίγα και διοικητής του Συντάγματος *Νάρβα*. Ήλπισε να διαδεχθεί τον μεγάλο θείο του Φερδινάνδο Κέττλερ, δούκα της Κουρλάνδης, αλλά αυτό δεν έγινε. Η Άννα των Ρομανόφ, αυτοκράτειρα της Ρωσίας τον μετακίνησε στην Αγία Πετρούπολη, όπου προήχθη σε αντιστράτηγο και διοικητή της φρουράς της πόλης.

Οδήγησε μια εκστρατεία εναντίον των Τατάρων του Καυκάσου με επιτυχία το 1732 και ξανά το 1734-35, όπως και εναντίον των Τούρκων το 1736-37 υπό τις διαταγές του φον Μύνιχ. Αμείφθηκε με τον βαθμό του αρχιστρατήγου και διορίστηκε κυβερνήτης του Άστραχαν και των περσικών επαρχιών της Ρωσίας. Η Άννα απεβίωσε το 1740 και από το 1741 τσαρίνα ήταν η εξαδέλφη της Ελισάβετ των Ρομανόφ, με την οποία επίσης είχε καλές σχέσεις. Τον έκανε γενικό διοικητή του στρατού και του έδωσε μία οικία στη Μόσχα και μία ιδιοκτησία στη Λιβονία.

Σε ένα ταξίδι προς το Βερολίνο το 1745 ασθένησε και απεβίωσε σε ηλικία 40 ετών. Τάφηκε στην οικογενειακή κρύπτη στο κάστρο Χόμπουργκ. Ο πατέρας του ετελεύτησε το επόμενο έτος και μια και ο άλλος γιος του είχε προαποβιώσει από το 1728 στα 22 του έτη, τον κληρονόμησε ο ανιψιός του Φρειδερίκος Δ΄.

## Οικογένεια
Νυμφεύτηκε το 1738 την Αναστασία Τρουμπέτσκαγια, κόρη του στρατάρχη Ιβάν Τρουμπετσκόι και εξαδέλφη του Νικίτα Τρουμπετσκόι, υπουργού εξωτερικών της Ρωσίας και χήρα του Δημητρίου Καντεμίρ, πρίγκιπα (βοεβόδα) της Μολδαβίας. Δεν απέκτησαν τέκνα.

## Πρόγονοι

## Παραπομπές


Κατηγορία:Ρώσοι στρατιωτικοί
Άαρον Ράμσεϊ

Ο ** Άαρον Ράμσεϊ** (ορθή προφορά: **Άαρον Ράμζι**, *Aaron Ramsey*, 26 Δεκεμβρίου 1990) είναι Ουαλός ποδοσφαιριστής που αγωνίζεται ως μέσος στην Κάρντιφ Σίτι και στην Εθνική Ουαλίας.

## Καριέρα
### Σε συλλόγους
Η επαγγελματική του καριέρα ξεκίνησε το 2006 από την Κάρντιφ Σίτι. Από το 2008 έως το 2019 αγωνιζόταν στην Άρσεναλ, με την οποία κέρδισε τρία Κύπελλα Αγγλίας και τρία Κομιούνιτι Σιλντ. Επίσης, αναδείχθηκε καλύτερος παίκτης της Άρσεναλ για τη σεζόν 2013-2014. Από τον Ιούλιο του 2019 είναι παίκτης της Γιουβέντους. Δόθηκε δανεικός στην Ρέιντζερς το 2021 και έφτασε μέχρι τον τελικό του Europa League.

### Σε εθνικές ομάδες
Στην Εθνική Ουαλίας παίζει από το 2008. Ήταν αρχηγός της ομάδας στο Euro του 2016, όπου αναδείχθηκε στην καλύτερη ενδεκάδα της διοργάνωσης. Ήταν στο ρόστερ της ομάδας στο Euro 2020 και στο Μουντιάλ 2022.

Επιπλέον, έχει συμμετάσχει στους Ολυμπιακούς Αγώνες του 2012 με την ομάδα της Μεγάλης Βρετανίας.

## Παραπομπές

## Εξωτερικοί σύνδεσμοι
* 

Κατηγορία:Ουαλοί ποδοσφαιριστές
Κατηγορία:Ποδοσφαιριστές Εθνικής Ουαλίας
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κάρντιφ Σίτι
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές ολυμπιακής ομάδας Μεγάλης Βρετανίας
Κατηγορία:Ποδοσφαιριστές Εθνικής Ουαλίας Κ21
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Μέσοι ποδοσφαιριστές
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Μαξ Τσίλτον

Ο **Μαξ Τσίλτον**(πλήρες ονοματεπώνυμο **Μαξιμίλιαν - Αλεξάντερ Τσίλτον**)(γεν. στο Ριγκέιτ της επαρχίας Σούρεϊ στις 21 Απριλίου του 1991) είναι Βρετανός οδηγός αγώνων απ' την Αγγλία. Το ντεμπούτο του στη Φόρμουλα 1 το έκανε το 2013 ομάδα Marussia. Συνολικά έλαβε μέρος σε 21 Γκραν Πρι. Στα 25 απ' αυτά είχε δει την καρό σημαία του τερματισμού και το 1ο Γκραν Πρι στο οποίο εγκατέλειψε ήταν το Καναδικό Γκραν Πρι του 2104. Δυστυχώς η καριέρα του Τσίλτον στη Φόρμουλα 1 έληξε οριστικά το έτος εκείνο επειδή η Marussia δεν έλαβε καθόλου μέρος στα 3 τελευταία Γκραν Πρι του συγκεκριμένου Πρωταθλήματος λόγω των πολύ σοβαρών οικονομικών προβλημάτων τα οποία αντιμετώπιζε και μετά το τέλος του ανακοινώθηκε πως το 2015 θα κατέβαινε με το όνομα Manor και νέα διοίκηση η οποία έβαλε στα μονοθέσια το Βρετανό Γουίλ Στίβενς και τον Ινδονήσιο Ρίο Χαριάντο, πράγμα το οποίο είχε ως αποτέλεσμα να μείνει χωρίς θέση οδηγού.

Τσίλτον Μαξ
Αουρέλ φον Κέλεμεν

Ο **Αουρέλ φον Κέλεμεν** (ουγγρικά: Aurél von Kelemen), (20 Απριλίου 1888, Βουδαπέστη, Αυστροουγγαρία - 10 Νοεμβρίου 1968 Βουδαπέστη, Ουγγαρία) ήταν Ούγγρος αθλητής της αντισφαίρισης, παράγοντας του αθλητισμού, καθηγητής πανεπιστημίου, επιχειρηματίας και στρατιωτικός. Αγωνίστηκε στους  Ολυμπιακούς Αγώνες του 1912 και στους Ολυμπιακούς Αγώνες του 1924.

## Οικογένεια
Πατέρας του ήταν ο Μόριτς Κέλεμεν, δικαστής. Ο αδελφός του Κορνέλ ήταν πολιτικός, μέλος του *Κόμματος της Ουγγρικής Ζωής*. Είχε έναν νεότερο αδελφό τον Ερνό, δημοσιογράφο, ο οποίος κατείχε θέση σε αντιπροσωπεία μέσων ενημέρωσης στο Άμστερνταμ.

## Καριέρα στον αθλητισμό
Ήταν μέλος του "Κλουμπ Μαγυάρ Ατλέτικαϊ" της Βουδαπέστης από το 1907 έως το 1944. Ήταν πέντε φορές πρωταθλητής Ουγγαρίας στο διπλό, το 1914, 1920, 1921, 1922 και το 1923 όλες με συμπαίκτη τον Μπέλα φον Κέρλιγκ. Το 1920 ήταν τρίτος στο διεθνές πρωτάθλημα της Σλοβακίας στην Κόζιτσε. Εκπροσώπησε την Ουγγαρία στο κύπελλο Ντέιβις, παίζοντας στο διπλό με συμπαίκτη τον Μπέλα φον Κέρλιγκ το 1925. Το 1927 έπαιξε στην διεθνή συνάντηση μεταξύ Ουγγαρίας και Αυστρίας και κέρδισε στο διπλό με συμπαίκτη τον Παλ Ασχνέρ.

## Προσωπική ζωή
Ο Κέλεμαν αποφοίτησε από την στρατιωτική σχολή στο Τραϊσκίρχεν στο σώμα του πυροβολικού ιππικού, με τον βαθμό του υπολοχαγού. Το 1909 ήταν το πρώτο μέλος του νεοσυσταθείσα συλλόγου "Κλουμπ Μαγυάρ Ατλέτικαϊ". Το 1922 διορίστηκε ο επικεφαλής του ίδιου Συλλόγου. Ένα χρόνο αργότερα εξελέγη αντιπρόεδρος της Ουγγρικής ομοσπονδίας αντισφαίρισης. Το 1926 οργάνωσε το πρώτο πανευρωπαϊκό Ουγγρικό πρόγραμμα τένις για νέους. Το 1927 ήταν ένας από τους ιδρυτές του πρώτου στεγασμένου γηπέδου τέννις στο Βάροσλιγκετ. Μέχρι το 1944 ήταν καθηγητής στη Σχολή Επιστημών φυσικής αγωγής και αθλητισμού του Πανεπιστημίου Ζέμελβαϊς. Το 1925 δημοσίευσε τον δικό του οδηγό του τένις με τίτλο "A modern Lawn Tennis sport". Το επάγγελμά του ήταν η πτηνοτροφία και ήταν ειδικός στην κτηνοτροφία. Του απονεμήθηκε ο τίτλος του Oberregierungsrat (ανώτερη διοικητική θέση) από τον Ούγγρο κυβερνήτη Μίκλος Χόρτυ το 1930 για την προσφορά του στον αθλητισμό.

Τον Ιούνιο του 1930, ο Κέλεμεν και ο συνεργάτης του της εταιρείας που είχε, την *Duray és Kelemen Terménykereskedelmi Részvénytársaság*, κατηγορήθηκαν για υπεξαίρεση και συνελήφθησαν. Η υπόθεση αφορούσε την τροφοδοσία των ιπποειδών του στρατού από την εταιρεία του Κέλεμαν όπου φέρεται να δωροδόκησε υπαλλήλους για να παρακάμψουν τους κανονισμούς. Συνολικά συνελήφθησαν 29 αξιωματικοί και 11 πληρωτές. Οι μαρτυρίες αυτών των αξιωματικών, πολλοί από τους οποίους έλαβαν δάνεια από την εταιρεία του Κέλεμεν, αθώωσε τον Κέλεμεν και τον συνεργάτη του. Η υπόθεση έκλεισε τον Δεκέμβριο του 1930, όλες οι κατηγορίες εναντίον του Κέλεμεν και του επιχειρηματικού συνεργάτη του αποσύρθηκαν, παρόλο που πολλοί υψηλόβαθμοι αξιωματικοί είχαν καταδικαστεί σε φυλάκιση αρκετών ετών.

## Παραπομπές

Κατηγορία:Ούγγροι αθλητές της αντισφαίρισης
Κατηγορία:Ούγγροι επιχειρηματίες
Κατηγορία:Ούγγροι στρατιωτικοί
Κατηγορία:Ούγγροι πανεπιστημιακοί
Yandex

Η **Yandex** (/jʌndɛks/ Ρωσικά: Яндекс) είναι ρωσική πολυεθνική τεχνολογική εταιρεία που ειδικεύεται σε υπηρεσίες και προϊόντα σχετικά με το Διαδίκτυο και θεωρείται η μεγαλύτερη εταιρεία τεχνολογίας της Ρωσίας. Η Yandex λειτουργεί τη μεγαλύτερη μηχανή αναζήτησης στη Ρωσία με μερίδιο αγοράς περίπου 65%. Αναπτύσσει, επίσης, μια σειρά διαδικτυακών υπηρεσιών και προϊόντων. Η Yandex κατατάσσεται ως η 4η μεγαλύτερη μηχανή αναζήτησης παγκοσμίως, με βάση πληροφορίες του Comscore.com, με περισσότερες από 150 εκατομμύρια αναζητήσεις ημερησίως από τον Απρίλιο του 2012 και περισσότερους από 50,5 εκατομμύρια επισκέπτες (για όλες οι υπηρεσίες της εταιρείας) καθημερινά από τον Φεβρουάριο του 2013. Η αποστολή της εταιρείας είναι να παρέχει απαντήσεις σε τυχόν ερωτήσεις που έχουν ή σκέφτονται οι χρήστες (ρητές ή σιωπηρές). Έχει, επίσης, πολύ μεγάλη παρουσία στο Καζακστάν και μέχρι τον Μάιο του 2017 στην Ουκρανία, παρέχοντας σχεδόν το ένα τρίτο όλων των αποτελεσμάτων αναζήτησης σε αυτές τις αγορές και το 43% όλων των αποτελεσμάτων αναζήτησης στη Λευκορωσία. 

Η αρχική σελίδα του *Yandex.ru* έχει βαθμολογηθεί ως η δημοφιλέστερη ιστοσελίδα στη Ρωσία. Ο ιστότοπος λειτουργεί, επίσης, στη Λευκορωσία, το Καζακστάν και την Τουρκία. Το *Yandex Labs* είναι πλήρως ελεγχόμενο τμήμα της Yandex που βρίσκεται στην περιοχή του Κόλπου του Σαν Φρανσίσκο. Το 2014, η Yandex ανακοίνωσε τα σχέδιά της να ανοίξει γραφείο έρευνας και ανάπτυξης στο Βερολίνο της Γερμανίας.

Άνοιξε το πρώτο γραφείο πωλήσεων εκτός των χωρών της Κοινοπολιτείας στη Λουκέρνη της Ελβετίας το 2012 για τους Ευρωπαίους πελάτες του χώρου της διαφήμισης και το δεύτερο στη Σαγκάη της Κίνας το 2015 για τις κινεζικές εταιρείες που εργάζονται στη ρωσόγλωσση αγορά.Τα έσοδα της εταιρείας για το 2024 ανήλθαν σε 5,9 δισεκατομμύρια ευρώ.

## Παραπομπές σημειώσεις


## Εξωτερικοί σύνδεσμοι

*  
* yandex.com μηχανή αναζήτησης Yandex μόνο στην Αγγλική 
* Yandex today
Ζήλος (μυθολογία)

Σύμφωνα με την ελληνική μυθολογία, ο **Ζήλος** ήταν φτερωτή θεότητα (δαίμων), προσωποποίηση της αφοσίωσης, της άμιλλας, της προθυμίας, του ενθουσιασμού, του πάθους, της διακαούς επιθυμίας και ανάγκης για υπεροχή, της δόξας.

Ο Ησίοδος στη *[[Θεογονία]]* του αναφέρει ότι ο Ζήλος ήταν γιος του Πάλλαντα (γιου του Τιτάνα Κρείου και της Ευρυβίας) και της Ωκεανίδας Στύγας, αδελφός της Νίκης, του Κράτους και της Βίας. Μαζί με τα αδέλφια του και τη μητέρα τους πολέμησε στο πλευρό τού Δία στην Τιτανομαχία. Αυτό είχε ως αποτέλεσμα να λάβουν και τα τέσσερα παιδιά της Στύγας την τιμή να γίνουν οι συνοδοί του Δία και οι εκτελεστές των βουλών του, καθώς επίσης και να στέκονται δίπλα στον θρόνο του.

## Παραπομπές - Αναφορές


## Πηγές
* Ησίοδος, *Θεογονία*.
* Ψευδο-Απολλόδωρος, *Βιβλιοθήκη*.
* Κακριδής Ι.Θ., επιμ. (1986), *Ελληνική Μυθολογία*, Τόμος 2: Οι Θεοί, Αθήνα: Εκδοτική Αθηνών.
* Κωνσταντινίδης Α. (1997), *Λεξικό κυρίων ονομάτων. Μυθολογικό, ιστορικό, γεωγραφικό*, Αθήνα: εκδ. Εκάτη.

## Εξωτερικοί σύνδεσμοι
* Ησιόδου "Θεογονία" (Βικιθήκη)
* Ψευδο-Απολλόδωρου "Βιβλιοθήκη" Βιβλίο Α (Βικιθήκη)

Κατηγορία:Θεότητες της ελληνικής μυθολογίας
Ζαοζιόρσκ

μικρογραφία|Χάρτης των βάσεων του Βορείου Στόλου
Το **Ζαοζιόρσκ **(ρωσικά: Заозёрск), παλαιότερα γνωστό ως **Ζαοζιόρνι **(Заозёрный), **Σεβερομόρσκ-7 **(Североморск-7), και **Μούρμανσκ-150 **(Му́рманск-150), είναι μια κλειστή πόλη στην Περιφέρεια Μούρμανσκ στη Ρωσία. Στην Απογραφή του 2010, ο πληθυσμός της πόλης ήταν 11.199 κάτοικοι, μειωμένος από τους 12.687 κατοίκους στην απογραφή του 2002.

## Ιστορία
Το κτίσιμο του Ζαοζιόρσκ ξεκίνησε το 1958 ως βάση για τα πυρηνικά υποβρύχια του στόλου που θα αναπτυχθεί το 1961. Αρχικά ήταν γνωστό ως **Ζαοζιόρνι **(Заозёрный), αναφερόταν ως **Σεβερομόρσκ-7 **(Североморск-7) για ταχυδρομικούς σκοπούς. Στις 14 Σεπτεμβρίου 1981, χορηγήθηκε το καθεστώς της πόλης και μετονομάστηκε σε Ζαοζιόρσκ, αν και για ταχυδρομικούς σκοπούς χρησιμοποιήθηκε το όνομα του **Μουρμάνσκ-150** (Му́рманск-150). Στις 4 Ιανουαρίου 1994, η χρήση του παρόντος κωδικού ονόματος σταμάτησε.

## Διοικητικές και δημοτικής κατάστασης
Εντός του πλαισίου των διοικητικών διαιρέσεων, ενσωματώνεται ως **κλειστή διοικητική-εδαφική διαμόρφωση του Ζαοζιόρσκ**—διοικητική μονάδα με ίσο καθεστώς με αυτό των επαρχιών. Ως δημοτική διαίρεση, η κλειστή διοικητική-εδαφική διαμόρφωση του Ζαοζιόρσκ έχει ενσωματωθεί ως **Αστικό Οκρούγκ του Ζαοζιόρσκ**.

## Παραπομπές


Κατηγορία:Πόλεις του Όμπλαστ του Μούρμανσκ
Neoplan Starliner

Το **Neoplan Starliner** είναι λεωφορείο της Neoplan, το οποίο κατασκευάζοταν από το 1996 μέχρι και το 2015. Κατασκευαζόταν στο εργαστάσιο της πόλης Πλάουεν, της Γερμανίας.

## Πρώτη γενιά

Η πρώτη γενιά κατασκευάζοταν από το 1996 μέχρι και το 2005. Το πρώτο μοντέλο ήταν το *Neoplan 516*. Η πρώτη γενιά έχει τιμηθεί με το βράβειο *Λεωφορείο της Χρονιάς* το 2000.

Το μήκος των μοντέλων της πρώτης γενιάς ήταν 12 και 13.7 μέτρα. Το 2002, εισήχθη το *Starliner C* (N 516 SHDHC) με μήκος 12.84 μέτρα.

## Δεύτερη γενιά

Το 2004, παρουσιάστηκε η δεύτερη γενιά του Starliner, αποτελούμενη από τα μοντέλα *Starliner C* (~13 μέτρα) και *Starliner L* (~14 μέτρα). Η δεύτερη γενιά έχει τιμηθεί με τα βραβεία *Red Dot Design* το 2005 και *Λεωφορείο της Χρονιάς* το 2006.
Η παραγωγή του *Starliner* σταμάτησε το 2015, όταν το εργοστάσιο της Πλάουεν έκλεισε και μετεγκαταστήθηκε στην Άγκυρα της Τουρκίας.

Το μοντέλο *Starliner C* στην 3άστερη έκδοση έχει 55 καθίσματα και στην 4άστρη 50. Το *Starliner L* στην 3άστερη έχει 59 καθίσματα και στην 4άστερη έχει 55.





## Φωτογραφίες


Αρχείο:NeoplanBusBIH.JPG|N516 SHD, πρώτης γενιάς
Αρχείο:Neoplan Starliner I N5163 SHDL 2000 year.JPG|Starliner L, πρώτης γενιάς
Αρχείο:Schumann Reisen, Triptis . Neoplan coach SOK-SR 113. London, Sept 2009 - Flickr - sludgegulper.jpg|Starliner C, δεύτερης γενιάς
Αρχείο:Neoplan P12 Starliner (13966761512).jpg|Starliner L, δεύτερης γενιάς


## Παραπομπές


## Πηγές

* Τεχνικά χαρακτηριστικά της δεύτερης γενιάς

Κατηγορία:Μοντέλα της Neoplan
Λάγιος Γκοντς

Ο **Λάγιος Γκοντς** (ουγγρικά: Lajos Göncz), (16 Ιουνίου 1887, Κόζεκ, Αυστροουγγαρία - 14 Οκτωβρίου 1974, Παρίσι, Γαλλία) ήταν Ούγγρος αθλητής της αντισφαίρισης. Ήταν, επίσης, ο πατέρας του πολιτικού και συγγραφέα Άρπαντ Γκοντς, ο οποίος διετέλεσε και πρόεδρος της Ουγγαρίας μεταξύ 1990 και 2000.

Ο Γκοντς γεννήθηκε στο Κόζεκ σε ρωμαϊκή καθολική οικογένεια ευγενικής καταγωγής. Ήταν γιος του Άρπαντ Γκοντς (1858-1928), ο οποίος διετέλεσε αναπληρωτής υπουργός και της Ναταλία ντε Μανκόβουκ (περίπου 1870-1943). Είχε τέσσερις μεγαλύτερες αδελφές. Η οικογένειά του προέρχονταν από την Csáktornya, στην επαρχία Ζάλα (σήμερα Κάκοβατς της Κροατίας), όπου ο παππούς του, Λάγιος Γκοντς, ήταν φαρμακοποιός και συμμετείχε στην Ουγγρική επανάσταση του 1848.

Ο Γκοντς ήταν ανώτερος υπάλληλος στα Ουγγρικά ταχυδρομεία, πριν γίνει επαγγελματίας παίκτης της αντισφαίρισης κι έπειτα και προπονητής. Συμμετείχε στουςΟλυμπιακούς αγώνες του 1924, όπου έχασε από τον Ρενέ Λακόστ στο απλό, στο δεύτερο γύρο (0-6, 0-6, 1-6). Έπαιξε επίσης στο διπλό ανδρών με συμπαίκτη τον Κάλμαν Κιρτσμαγιάρ όπου έχασαν από τους Γουίλιαμς και Γουάτσμπαρν (1-6, 0-6, 0-6). Μετά το τέλος της καριέρας του έγινε προπονητής και λέκτορας στο Ουγγρικό βασιλικό κολλέγιο φυσικής αγωγής. Στις αρχές της δεκαετίας του 1930 ήταν προπονητής της νεανικής ομάδας τένις της Ουγγαρίας στην Ουγγρική ομοσπονδία αντισφαίρισης.

Παντρεύτηκε στη Βουδαπέστη την Ιλόνα Χάιμαν, η οποία γεννήθηκε στην Τρανσυλβανία αλλά μεγάλωσε στη Βουδαπέστη κι είχε εβραϊκές και σοβιετικές ρίζες, και απέκτησαν έναν γιο, τον Αρπάντ. 

Έγραψε το βιβλίο *A tenniszjáték iskolája*, το 1928.

## Παραπομπές


## Πηγές
*

Κατηγορία:Ούγγροι αθλητές της αντισφαίρισης
Κατηγορία:Ούγγροι προπονητές της αντισφαίρισης
Κάλμαν Κιρτσμαγιάρ

Ο **Κάλμαν Κιρτσμαγιάρ** (ουγγρικά: Kálmán Kirchmayer
), (16 Νοεμβρίου 1897, Ζέσουφ, Αυστροουγγαρία - ? ) ήταν Ούγγρος αθλητής της αντισφαίρισης. 

Συμμετείχε για την Ουγγαρία στους Ολυμπιακούς αγώνες του 1924 στο Παρίσι. Στο απλό αποκλείστηκε στον πρώτο γύρο από τον Ελβετό Wennergren με 3-0. Στο διπλό με συμπαίκτη τον Λάγιος Γκοντς αποκλείστηκαν επίσης στον πρώτο γύρο όταν έχασαν από τους Γουίλιαμς και Γουάτσμπαρν με 3-0.

## Παραπομπές


Κατηγορία:Ούγγροι αθλητές της αντισφαίρισης
Ιλόνα Βαραντί

Η **Ιλόνα Βαραντί** (*Πετερίνε ή Πέτερι* από το όνομα του συζύγου της)  (*[[ουγγρικά]] : Ilona Várady--Péteriné*) , (Βουδαπέστη, Αυστροουγγαρία, 6 Αυγούστου1894 - ? )  ήταν αθλήτρια της αντισφαίρισης από την Ουγγαρία.

Συμμετείχε για την Ουγγαρία στους Ολυμπιακούς αγώνες του 1924 στο Παρίσι. Στο απλό αποκλείστηκε στον δεύτερο γύρο από την Βρετανίδα Κονέλ με 2-0. Στο διπλό μεικτό με συμπαίκτη τον Αουρέλ φον Κέλεμεν αποκλείστηκαν στον δεύτερο γύρο από το Ολλανδικό δίδυμο.

Ήταν πρώτη το 1922 στο απλό στο διεθνές πρωτάθλημα της Αυστρίας.

## Παραπομπές


Κατηγορία:Ουγγαρέζες αθλήτριες της αντισφαίρισης
Ρέκα Λούκα Γιάνι

Η **Ρέκα Λούκα Γιάνι** (*[[ουγγρικά]]: Réka Luca Jani*), γεννημένη στη Σιοφόκ στις 31 Ιουλίου 1991, είναι αθλήτρια της αντισφαίρισης από την Ουγγαρία. 

Η Γιάνι έχει κερδίσει 19 τίτλους στο απλό και 22 τίτλους στο διπλό στην περιοδεία της ITF. Στις 7 Μαΐου 2012, έφτασε στην καλύτερη κατάταξή της στον αριθμό 147 στον κόσμο. Στις 22 Αυγούστου 2016 έφτασε στο αριθμό 124 στην κατάταξη των διπλών. Παίζοντας για την Ουγγαρία στο Φεντ καπ έχει ρεκόρ κερδών 19-16.

Άρχισε να παίζει σε ηλικία 6 ετών, μιλάει ουγγρικά και αγγλικά. Έπαιξε το πρώτο της τελικό στην WTA στο «Brasil Tennis Cup» με συμπαίκτρια την Τιμέα Μπάμπος.

Συμμετείχε για την Ουγγαρία στους Ολυμπιακούς αγώνες του 2016 στο Ρίο ντε Τζενέιρο. Συμμετείχε μόνο στο διπλό γυναικών με συμπαίκτρια την Τιμέα Μπάμπος όπου αποκλείστηκαν στον πρώτο γύρο.

## Παραπομπές


Κατηγορία:Ουγγαρέζες αθλήτριες της αντισφαίρισης
Ρίτα Κούτι Κις

Η **Ρίτα Κούτι Κις** (*[[ουγγρικά]] : Rita Kuti Kis*) , γεννημένη στις 13 Φεβρουαρίου 1978 στην πόλη Lengyeltóti, είναι πρώην αθλήτρια της αντισφαίρισης από την Ουγγαρία.

Το 2000 όταν κέρδισε τον μοναδικό της τίτλο στο WTA Tour στο απλό στο Σάο Πάολο και το 2005 τον μοναδικό στο διπλό. Την ίδια χρονιά έφθασε στον τρίτο γύρο του Γαλλικού Όπεν χάνοντας από τη Μόνικα Σέλερς και νίκησε στη συνέχεια την επερχόμενη Ελένα Ντόκιτς στον πρώτο γύρο του Αυστραλιανού Όπεν. 

Έχει αγωνιστεί με την Ουγγαρία στο Φεντ καπ από το 1994 έως το 2003 σε 6 διοργανώσεις με ρεκόρ 12 νίκες και 9 ήττες .

Συμμετείχε για την Ουγγαρία στους Ολυμπιακούς αγώνες του 2000 στο Σίδνεϊ όπου αποκλείστηκε από τον πρώτο γύρο του απλού.

Αποχώρησε από το επαγγελματικό τένις το 2006.

## Παραπομπές


Κατηγορία:Ουγγαρέζες αθλήτριες της αντισφαίρισης
Dragon Quest III

To ***Dragon Quest III: The Seeds of Salvation*** (ιαπωνικά: *ドラゴンクエストIII そして伝説*, χέπμπορν: *Doragon Kuesuto Surī - Soshite Densetsu e*) είναι ένα βιντεοπαιχνίδι ρόλων, που αναπτύχθηκε από τη Chunsoft και κυκλοφόρησε από την Enix, το 1988, αρχικά για Famicom στην Ιαπωνία και αργότερα για NES στη Βόρεια Αμερική. Το βιντεοπαιχνίδι ανήκει στη σειρά *[[Dragon Quest]]*. Το παιχνίδι υπέστη remake, το 1996, όταν κυκλοφόρησε στην Ιαπωνία για το SNES. Εκτός από αυτό, το παιχνίδι κυκλοφόρησε και το 2001 στο Game Boy Color και στο Wii το 2009 και το 2011. Στις 25 Σεπτεμβρίου του 2014, κυκλοφόρησε για iOS και Android μία έκδοση του παιχνιδιού στην Ιαπωνία, ενώ στις 4 Δεκεμβρίου του ίδιου έτους, παγκοσμίως. 

Τα πρώτα τρία παιχνίδια της σειράς έχουν το ίδιο ιστορικό υπόβαθρο, ενώ το *Dragon Quest III* είναι το πρώτο από αυτά που συμπεριλαμβάνει τον ήρωα Erdrick. Η πλοκή του παιχνιδιού επικεντρώνεται με το βάρος που έχει επωμιστεί ο ήρωας του, να σώσει τον κόσμο από τον Baramos. Έτσι, πρέπει να συγκεντρώσει μία ομάδα, με την οποία θα καταφέρει να βρει τη σπηλιά του Demon Lord Baramos. Οι κριτικές που δέχτηκε το παιχνίδι ήταν ως επί το πλείστον θετικές. Ενώ πολλές ήταν και οι πωλήσεις του, στην Ιαπωνία συνολικά πούλησε 3.8 εκατομμύρια αντίτυπα. Μόνο την πρώτη μέρα που κυκλοφόρησε έφτασε το 1 εκατομμύρια αντίτυπα, αξιοσημείωτο δε είναι, ότι εκείνη τη μέρα έγιναν 300 συλλήψεις μαθητών, οι οποίοι αντί παρευρεθούν στο σχολείο είχαν πάει να προμηθευτούν το βιντεοπαιχνίδι.

## Παραπομπές

## Εξωτερικοί σύνδεσμοι
* Official website

Κατηγορία:Βιντεοπαιχνίδια του 1988
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια του Android
Κατηγορία:Βιντεοπαιχνίδια του Game Boy Color
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του NES
Κατηγορία:Βιντεοπαιχνίδια του SNES
CH4OSi

Ο μοριακός τύπος **CH<sub>4</sub>SiO** μπορεί να αναφέρεται στα ακόλουθα πέντε (5) ισομερή θέσης:
# Φορμυλοσιλάνιο, με ημισυντακτικό τύπο **HCOSiH<sub>3</sub>**.
# Μεθυλοσιλανάλη, με ημισυντακτικό τύπο **CH<sub>3</sub>SiHO**.
# Υδροξυμεθυλοσιλάνιο, με ημισυντακτικό τύπο **HOCH<sub>2</sub>SiH<sub>3</sub>**.
# Μεθυλοσιλανόλη, με ημισυντακτικό τύπο **CH<sub>3</sub>SiH<sub>2</sub>OH**.
# Οξασιλιράνιο, με γραμμικό τύπο 40px.

Κατηγορία:Αποσαφηνίσεις χημικών τύπων
Κατηγορία:C1
Στυλιανός Ματζαπετάκης

Ο **Στυλιανός Νικ. Ματζαπετάκης** ή **Ματζαπέτας** (1850-1935), γόνος ιστορικής οικογένειας της Μεσσαράς Ηρακλείου Κρήτης έλαβε μέρος σε ηλικία μόλις 16 χρονών στην επανάσταση του 1866-9, υπό τον Μιχαήλ Κόρακα.

## Σπουδές
Σπούδασε Ιατρική στο Πανεπιστήμιο Αθηνών από όπου αποφοίτησε το 1874, μετεκπαιδεύτηκε στο Πανεπιστήμιο Hôtel-Dieu στο Παρίσι και εργάστηκε ως γιατρός στην Κασταμονή του Πόντου. Πολύγλωσσος και με ευρύτερη μόρφωση υπήρξε αντιπροσωπευτικός τύπος του Ιατροφιλόσοφου της εποχής. Επέστρεψε το 1878 βρίσκοντας την Μεσσαρά σε πλήρη αναρχία.

## Δράση
Σοβαρός πολιτικός και κοινωνικός παράγων  του τμήματος Ηρακλείου, πρόσφερε πολλαπλές υπηρεσίες στον τόπο του και ιδιαίτερα στην περιοχή της Μεσσαράς. Εκλέχτηκε κατ' επανάληψη βουλευτής της Κρητικής Πολιτείας, ενώ το αρχοντικό  του Ματζαπετάκη, ο Πύργος στον Αμπελούζο, ήταν χώρος καταφυγής και  φιλοξενίας «παντί των απάντων» όπως αναφέρεται στην ιστορία της ιατρικής.

## Εργογραφία
* Στυλιανός Ματζαπετάκης: «Συμβολή εις την ιστορίαν της Κρήτης κατά την επανάστασιν του 1878», εν Ηρακλείω 1904.

## Παραπομπές


## Πηγές-βιβλιογραφία
* Δετοράκης Ε. Μανόλης, «Γιατροί αγωνιστές των Κρητικών επαναστάσεων του ΙΘ΄ αιώνα», Ηράκλειο 1987.
* Άννα Γ. Πατεράκη, «Άτυπες μορφές κοινωνικής διοίκησης των Χριστιανών στην ύστερη τουρκοκρατία στην Κρήτη (1858-1898)», (Διδακτορική διατριβή), Πανεπιστήμιο Ιωαννίνων, Σχολή Επιστημών Αγωγής, Παιδαγωγικό Τμήμα Νηπιαγωγών, Ιωάννινα 2012, από την ιστοσελίδα: olympias.lib.uoi.gr - "Ιδρυματικό Αποθετήριο Ολυμπιάς".

Κατηγορία:Έλληνες ιατροί
Κατηγορία:Κρητική Πολιτεία
Κατηγορία:Βουλευτές της Κρητικής Πολιτείας
Κατηγορία:Κρητικοί
Στυλιανός Εμμ. Ματζαπετάκης

Ο **Στυλιανός [[Εμμανουήλ Ματζαπετάκης|Εμμ]]. Ματζαπετάκης** (1940-) είναι Έλληνας φαρμακοποιός και πολιτικός. Υπηρέτησε ως βουλευτής Ηρακλείου από το 1989 ως το 1993 και από το 2000 ως το 2007.

## Βιογραφία

Γεννήθηκε στο Ηράκλειο στις 25 Σεπτεμβρίου 1940. Είναι συνταξιούχος φαρμακοποιός συνεχίζοντας μια παράδοση 75 χρόνων. Με τη σύζυγό του, Μιράντα Παπαχατζή, απέκτησαν δυο γιους, τον Μανώλη, χημικό, υπεύθυνο ερευνητικού κέντρου στην Λισαβόνα και τον Παναγιώτη, διοικητικό στέλεχος της Τράπεζας Πειραιώς.

Θήτευσε στην Τοπική Αυτοδιοίκηση εκλεγόμενος από το 1978 δημοτικός σύμβουλος ενώ το 1986 υπήρξε υποψήφιος Δήμαρχος. Αναμείχθηκε στην πολιτική και εκλέχτηκε δύο φορές βουλευτής (στις εκλογές του Ιουνίου του 1989 και του Απριλίου του 1990) με την Νέα Δημοκρατία επί κυβερνήσεως Μητσοτάκη και δύο φορές με το ΠΑΣΟΚ (2000 και 2004) επί κυβερνήσεως Σημίτη.

Δραστηριοποιήθηκε ιδιαίτερα στα θέματα υγείας (ήταν εισηγητής στα περισσότερα φαρμακευτικά νομοσχέδια), στον τομέα των αποδήμων ενώ καλλιέργησε στενές σχέσεις με την Κίνα και διαδραμάτισε σημαντικό ρόλο στην προώθηση και εξαγωγή του κρητικού ελαιολάδου.

Το 2007 αποσύρθηκε από την πολιτική και έκτοτε ασχολείται κυρίως με θέματα πολιτισμού, δραστηριοποιούμενος ιδιαίτερα τα τελευταία πέντε χρόνια με το Μουσείο Νίκου Καζαντζάκη στο οποίο διατέλεσε πρόεδρος ως τον Ιανουάριο του 2017.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ηρακλείου
9GAG

Το **9GAG** είναι μια ηλεκτρονική πλατφόρμα και ιστότοπος με έδρα το Χονγκ Κονγκ. Οι χρήστες ανεβάζουν και μοιράζονται περιεχόμενο που δημιουργείται από χρήστες ή άλλο περιεχόμενο από εξωτερικούς ιστότοπους κοινωνικών μέσων. Από τη στιγμή που ο ιστότοπος ξεκίνησε την 1η Ιουλίου 2008, έχει αυξηθεί σε δημοτικότητα, φθάνοντας τα 41,2 εκατομμύρια μέλη στο Facebook, 16.8 εκατομμύρια στο Twitter στις 5 Φεβρουαρίου του 2017 και 58 εκατομμύρια στο Instagram την 4η Οκτωβρίου του 2022.

Τον Δεκέμβριο του 2015 είχε 164 εκατομμύρια επισκέπτες: 7,82% από τη Γερμανία, 7,02% από τις Ηνωμένες Πολιτείες, 5,35% από τη Γαλλία, 4,77% από τη Βραζιλία και 3,93% από την Τουρκία. Από το 2015 η εταιρεία είχε συγκεντρώσει συνολικά 24,5 εκατομμύρια δολάρια. Περιλαμβάνονται οι επενδυτές 500 Ξεκινήματα, Μπέντζαμιν Λινγκ, BoxGroup, Άνταμ Ρότενμπεργκ, Ντέιβιντ Τισχ, Freestyle Capital, Τζέιμς Χονγκ, Φίλιπ Κάπλαν, Σκοτ Μπέινιστερ, Stapleton Inc, Luvtug, και Y Combinator.

## Παραπομπές


Κατηγορία:Ιστότοποι
BoxGroup

Η **BoxGroup** είναι εταιρία επενδυτικού ταμείου με βάση την Νέα Υόρκη. Η εταιρεία ιδρύθηκε το 2007 από τον Ντέιβιντ Τισχ, εγγονό του επιχειρηματία Laurence A. Tisch, και Αδάμ Ρότενμπεργκ.

## Παραπομπές


Κατηγορία:Επιχειρήσεις
Υποστηρικτής (εραλδική)

[μικρογραφία|Σφραγίδα της πόλης του [Βερολίνο|Βερολίνου (1280), που δείχνει το εθνόσημο του Βραδενβούργου, πλαισιωμένο από δύο αρκούδες]]
μικρογραφία|''Standesscheibe'' του Σόλοθουρν (π. 1520), με δύο λιοντάρια ως υποστηρικτές
Στην εραλδική, **υποστηρικτές**, μερικές φορές αναφερόμενοι ως «υποστηρίγματα», είναι πρόσωπα ή αντικείμενα, που συνήθως τοποθετούνται σε κάθε πλευρά ενός θυρεού στην εραλδική, και απεικονίζονται να τον κρατούν (να την «υποστηρίζουν»).

Πρώιμες μορφές των υποστηρικτών βρίσκονται σε μεσαιωνικές σφραγίδες. Ωστόσο οι υποστηρικτές δεν ήταν μέρος της πρώιμης μεσαιωνικής εραλδικής. Ως μέρος μίας εραλδικής σύνθεσης, αρχίζει να χρησιμοποιείται ευρέως προς το τέλος του 15ου αιώνα, αλλά ακόμη και στα μέσα του 17ου αιώνα δεν ήταν απαραίτητα μέρος της πλήρους εραλδικής σύνθεσης.

Τα στοιχεία που χρησιμοποιούνται ως υποστηρικτές μπορεί να βασίζονται σε πραγματικά ή φανταστικά ζώα, ανθρώπινες μορφές και, σπανίως, φυτά ή άλλα αντικείμενα, όπως είναι οι Ηράκλειες Στήλες στο εθνόσημο της Ισπανίας. Συχνά, όπως και σε άλλα στοιχεία της εραλδικής, αυτά μπορούν να έχουν τοπική σημασία, όπως ο ψαράς και το ορυχείο κασσίτερου, που χρησιμοποιούνται στο *Cornwall County council*, ή ιστορική σύνδεση, όπως ο λέων της Αγγλίας και ο μονόκερως της Σκωτίας στις δύο παραλλαγές του εθνόσημου του Ηνωμένου Βασιλείου.

## Περιφερειακή ανάπτυξη
Παλαιότερα οι συγγραφείς εντοπίζουν την προέλευση των *υποστηρικτών* σε χρήσεις στο τουρνουά, όπου οι ασπίδες των μαχητών επιθεωρούντο, καθώς τις κρατούσαν δύο άτομα. Έχουν βρεθεί σφραγίδες της μεσαιωνικής Σκωτίας (13ος-14ος αιώνας μ.Χ.), στις οποίες η ασπίδα είχε τοποθετηθεί ανάμεσα σε δύο πλάσματα, που μοιάζουν με σαύρες ή δράκους.

## Παραπομπές

Κατηγορία:Εραλδική
Παρθενιά

[230px|thumb|right|''«Η Νεότητα»'' του Γάλλου ζωγράφου [Ουιλιάμ-Αντόλφ Μπουγκερώ. Το λευκό χρώμα, παραδοσιακά, έχει συνδεθεί με την ηθική αγνότητα, την αθωότητα και την παρθενιά.]]
**Παρθενιά** (ή **παρθενία**) ονομάζεται η κατάσταση ενός ατόμου, που δεν έχει συνευρεθεί σεξουαλικά. Γύρω από αυτήν την κατάσταση έχουν αναπτυχθεί κοινωνικές και θρησκευτικές παραδόσεις, οι οποίες αφορούν κυρίως τις άγαμες γυναίκες και συνδέονται με την αγνότητα, την τιμή και την αξία του ατόμου. Η παρθενιά συνδέεται παραδοσιακά και με τη σεξουαλική αποχή. Σε παλαιότερα χρόνια υπήρχαν και νομικές συνέπειες που συνδέονταν με την παρθενιά, που όμως πλέον καμία εκσυγχρονισμένη κοινωνία δεν έχει διατηρήσει.

Αρχικά, ο όρος *παρθένος* αναφερόταν μόνο στις άπειρες κοπέλες, όμως με το πέρας των χρόνων εξελίχθηκε και περιλαμβάνει ένα μεγάλο εύρος ορισμών, όπως αυτά που συναντώνται στις παραδοσιακές, εκσυγχρονισμένες και ηθικές κοινωνίες. Μερικά ετεροφυλόφιλα άτομα μπορεί να θεωρούν (ή και όχι) ότι η παρθενιά χάνεται με την απλή διείσδυση του πέους στον κόλπο, όμως άτομα με άλλους σεξουαλικούς προσανατολισμούς, έχουν συμπεριλάβει, σε όλη αυτήν την έννοια της απώλειας της παρθενιάς το στοματικό σεξ, το πρωκτικό σεξ, μέχρι και τον αμοιβαίο αυνανισμό. Παρ' όλα αυτά, μέχρι και σήμερα υπάρχουν αρκετές κοινωνίες που διατηρούν την ενοχοποίηση και τις επιπτώσεις, σε ενδοπροσωπικές σχέσεις, σχετικά με την παρθενιά.

## Δείτε επίσης
* Αγαμία (θρησκευτική)

## Παραπομπές

## Περαιτέρω μελέτη
### Ξενόγλωσσα άρθρα
* Armour, Stacy and Dana L Haynie. 'Adolescent Sexual Debut and Later Delinquency'. *Journal of Youth and Adolescence* **36** (2007): 141–152. [abstract only]
* 
* 
* 
* 

## Εξωτερικοί σύνδεσμοι
*

Κατηγορία:Ανθρώπινη σεξουαλικότητα
Κατηγορία:Ιουδαϊσμός και σεξουαλικότητα
Δημοπρασία παρθενιάς

[230px|thumb|right|Η [Ραφαέλα Φίκο, Ιταλίδα μοντέλο, ισχυρίστηκε σε συνέντευξή της ότι θα πουλούσε την παρθενιά της, ωστόσο, αυτοί ισχυρισμοί δεν επαληθεύτηκαν ποτέ.]]
Η **δημοπρασία παρθενιάς** είναι μία δημοπρασία (ή πλειστηριασμός), συχνά δημοσιευμένη στο διαδίκτυο, όπου (συνήθως) ένα κορίτσι αναζητά αγοραστή για την παρθενιά της. Το άτομο που θα δώσει τα περισσότερα χρήματα, θα μπορεί να είναι εκείνο, που συνευρίσκεται πρώτο με την εν λόγω κοπέλα. Σε κάποιες περιπτώσεις, το άτομο που πουλά την παρθενιά του, επικαλείται ηθικούς λόγους όπως για παράδειγμα ότι, μέρος των χρημάτων, θα δοθεί σε φιλανθρωπικό σκοπό, ενώ, γενικότερα, δίνεται έμφαση στην κοινωνική πλευρά του να δώσει κάποιος την παρθενιά του.

Πολλές φορές η αυθεντικότητα αυτών των δημοπρασιών αμφισβητείται και είναι άγνωστο, τελικά, αν ήταν όντως αληθινές. Μερικές από τις πιο γνωστές περιπτώσεις αυτού της δημοπρασίας, όπως αυτή της Νάταλι Ντίλαν το 2008 και της Καταρίνα Μιλιορίνι το 2012, ουδέποτε ολοκληρώθηκαν. Η πρώτη αναφορά τέτοιας δημοπρασίας έγινε το 2004, μέσω διαδικτύου.

Ωστόσο, το 1998, όταν το διαδίκτυο δεν ήταν τόσο διαδεδομένο, υπήρξε η πρώτη διαδικτυακή απάτη, σχετική με το θέμα, όπου δύο κοπέλες παρθένες θα αναμετέδιδαν ζωντανά τη στιγμή που θα είχαν συνευρεθεί για πρώτη φορά. Η ονομασία της εν λόγω απάτης ήταν *[[Our First Time]]*. Το 1999, σημειώθηκε άλλη μία σχετική απάτη, όπου μαθητής λυκείου, ηλικίας 17 ετών, δημοπράτησε την παρθενιά του μέσω eBay, μεταξύ του ποσού των 10  δολαρίων και 10 εκατομμύρια δολαρίων. Παρόλα αυτά, η δημοπρασία αυτή αφαιρέθηκε.

## Παραπομπές


## Εξωτερικοί σύνδεσμοι
* SELLING YOUR VIRGINITY?

Κατηγορία:Ανθρώπινη σεξουαλικότητα
Ανρί Γκανιεμπέν

Ο **Ανρί Γκανιεμπέν** (Henri Gagnebin, Λιέγη 12 Μαρτίου 1886 – Γενεύη 2 Ιουνίου 1977) ήταν βελγικής καταγωγής, Ελβετός συνθέτης του 20ού αιώνα.
## Βιογραφικά στοιχεία
Ο Ανρί Γκανιεμπέν γεννήθηκε στη Λιέγη το 1886, και ήταν γιος Βέλγου πάστορα και Ολλανδής μητέρας. Σπούδασε στην Ελβετία, στις πόλεις Μπιέν και Λωζάνη, πιάνο, με τον Ο. Λοφέρ (Auguste Laufer) και αρμονία με τον Τ. Μπίσχοφ (Justin Bischoff). Το 1905, πέρασε οκτώ μήνες στο Βερολίνο, όπου σπούδασε σύνθεση με τον Ρ. Ρέσλερ (Richard Rössler). Το 1908 εγκαταστάθηκε στο Παρίσι, όπου μελέτησε στην «Scuola Cantorum», εκκλησιαστικό όργανο με τον Λουί Βιέρν και σύνθεση με τον Β. ντ’ Εντί (Vincent d'Indy). Παρέμεινε εκεί για οκτώ χρόνια, κατά τη διάρκεια των οποίων έπαιζε εκκλησιαστικό όργανο στη Λουθηρανική Εκκλησία της Λύτρωσης. Το 1916, διορίστηκε οργανίστας στο Ναό του Αγίου Ιωάννη της Λωζάνης και δίδαξε στο Ωδείο της πόλης. Ο Γκανιεμπέν συνέθεσε πάνω στις περισσότερες μουσικές φόρμες, με εξαίρεση την όπερα. Συχνά συνεισέφερε και σε περιοδικά μουσικής, συμπεριλαμβανομένου του εντύπου *La Tribune de Genève*.

Το 1925 προσκλήθηκε και ανέλαβε τη διεύθυνση του Ωδείου της Γενεύης, όπου παρέμεινε μέχρι τη συνταξιοδότησή του, το 1961. Το 1938, καθιέρωσε τον διεθνή μουσικό διαγωνισμό της Γενεύης, του οποίου υπήρξε πρόεδρος μέχρι το 1959. Πήρε μέρος στην πλήρη έκδοση των έργων του Κ. Γκουντιμέλ (Claude Goudimel).
## Κυριότερα έργα
*4 Συμφωνίες (1911, 1921, 1955, 1970)
**Άγιος Φραγκίσκος της Ασίζης*, ορατόριο (1933)
**Ρέκβιεμ των Ματαιοτήτων του Κόσμου* (1938)
**Τα Μυστήρια της Πίστης*, ορατόριο (1956)
*4 κουαρτέτα εγχόρδων
*Κοντσέρτο για πιάνο
**Δύο Ορχηστρικές Σουίτες πάνω σε Ψαλμούς Ουγενότων*
**Τρία Κομμάτια για τον Αντρές Σεγκόβια*
**Εκλογή*, για κλαρινέτο/βιολί και κιθάρα
**Εκκλησιαστική Σονάτα για το Πάσχα*, για τρομπέτα και εκκλησιαστικό όργανο
**Λατινική Λειτουργία για τα Παλαιά Χριστούγεννα* 
**Orgue, musette et bourdon: souvenirs d'un musicien*, 1975

Επίσης, δύο μπαλέτα, ένα τρίο εγχόρδων, μεγάλο αριθμό έργων για διάφορα όργανα, τέσσερις τοκάτες για πιάνο και διάφορα κομμάτια για το εκκλησιαστικό όργανο.
## Παραπομπές

## Βιβλιογραφία
*«Λεξικό Μουσικής και Μουσικών» (Dictionary of Music and Musicians) του George Grove, D. C. L (Oxford, 1880)
*Baker’s biographical dictionary of musicians, on line
*Rob. Eitner, *Biographisch-bibliographisches Quellen-LexiKon*, on line
*Kennedy, Michael *Λεξικό Μουσικής της Οξφόρδης* (Oxford University Press Αθήνα: Γιαλλέλης, 1989) ISBN 960-85226-1-7
*Εγκυκλοπαίδεια *Πάπυρος Λαρούς Μπριτάνικα* (ΠΛΜ), έκδοση 1996, τόμος 17, σ. 380
*Enciclopedia *Bompiani-Musica*, Milano (εκδ. ΑΛΚΥΩΝ, 1985)
*Eric Blom *The New Everyman Dictionary of Music* (Grove Weidenfeld, N. York, 1988)

Κατηγορία:Ελβετοί συνθέτες
Κατηγορία:Συνθέτες κλασικής μουσικής
Ίστβαν Γκούγιας

Ο **Ίστβαν Γκούγιας** (*[[ουγγρικά]]: István Gulyás*, 13 Οκτωβρίου 1931 - 31 Ιουλίου 2000) ήταν Ούγγρος αθλητής της αντισφαίρισης. 

Ήταν ο δεύτερος Ούγγρος αντισφαιριστής που έπαιξε σε έναν τελικό τουρνουά Γκραντ σλαμ. Είχε χάσει στον τελικό του Γαλλικού όπεν το 1966 από τον Αυστραλό Τόνι Ρος σε τρία σετ, αφού πρώτα συμφώνησε να καθυστερήσει ο αγώνας 24 ώρες για να μπορέσει ο Ρος να ανακάμψει από τραυματισμό στον αστράγαλο. Ήταν ο μοναδικός τελικός Gγκραντ σλαμ του Γκούγιας, αν και έπαιξε στον ημιτελικό του τουρνουά το επόμενο έτος, και τους προημιτελικούς το 1971. 

Βρισκόταν στο Top 10 του κόσμου σε περισσότερες από μία περιπτώσεις και κατέχει το ρεκόρ για τους περισσότερους τίτλους του εθνικού πρωταθλήματος της Ουγγαρίας, έχοντας κερδίσει 15 φορές στην καριέρα του.Ο Lance Tingay της The Daily Telegraph κατέταξε τον Γκούγιας ως το Νο. 8 στον κόσμο το 1966. 

## Παραπομπές


Κατηγορία:Ούγγροι αθλητές της αντισφαίρισης